รัฐมนตรีประจำสำนักนายกรัฐมนตรี ย้ำเตือนทุกวัดงดจัดงานเทศกาลสงกรานต์ เตรียมหารือนายกรัฐมนตรีออกมาตรการช่วยเหลือวัดที่ได้รับผลกระทบ
รัฐมนตรีประจำสำนักนายกรัฐมนตรี ย้ำเตือนทุกวัดงดจัดงานเทศกาลสงกรานต์ เตรียมหารือนายกรัฐมนตรีออกมาตรการช่วยเหลือวัดที่ได้รับผลกระทบนายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า ในฐานะที่กำกับดูแลสำนักงานพระพุทธศาสนาแห่งชาติ ได้รับทราบความลำบากของพระภิกษุสงฆ์ที่ต้องออกไปบิณฑบาต อาจก่อให้เกิดความเสี่ยงติดเชื้อไวรัสโควิด-19 ขณะเดียวกัน ประชาชนก็เกรงกลัวที่จะเข้าไปทำบุญในวัดเพราะกลัวติดโควิด-19 เหมือนกัน นอกจากนี้สำนักงานพระพุทธศาสนาแห่งชาติ ยังมีคำสั่งห้ามทุกวัดจัดกิจกรรมทุกอย่างไม่ว่าจะเป็นกิจกรรมทางศาสนา วันสำคัญทางพุทธศาสนาและเทศกาลสงกรานต์ เพื่อป้องกันการแพร่ระบาดของเชื้อโควิด-19 ทำให้วัดได้รับผลกระทบ คือ ขาดปัจจัยในการทำบุญ จึงเตรียมนำเรื่องหารือกับพลเอก ประยุทธ์ จันทร์โอชา นายกรัฐมนตรี เพื่อหาแนวทางและมาตรการช่วยเหลือพระสงฆ์ที่ได้รับผลกระทบ คาดว่าจะได้ข้อยุติในเร็วๆ นี้